**Forældrereferat fra bestyrelsesmødet d. 14.08.24 kl.19.00**

Skoleårets første bestyrelsesmøde fandt sted d.14.08.24 på skolens lærerværelse.

Simon fortæller at 1.skoledag er gået rigtig godt, der var mange fremmødte forældre og vi kunne synge morgensang i solskin ved flagstangen. Der er startet det forventede antal børn op og klasserne er kommet godt fra start. Lene fra SFO’en fortæller at de har nydt en god sommer og heldigvis har de tilmeldte børn til ferie-SFO også været til stede. Det betyder meget i forhold til planlægning af dagene og brug af personalets timer.

Vi forventer at høre mere fra støtteforeningen i den kommende tid og vi håber at kunne få etableret frivilligkorpset i samme forbindelse. Så hvis I har en bedsteforælder eller en nabo, der gerne vil give en hjælpende hånd eksempelvis med græsslåning eller til større arrangementer, så endelig sig det videre.

Vi nærmer os tiden for årets arbejdsdag(weekend) Ligesom de foregående år, vil der være mulighed for at byde ind på flere opgaver og der vil være mulighed for at komme enten fredag eller søndag, hvis man er forhindret lørdag.

Vi har klaret den første hovedrengøring - tak til alle de forældre som har knoklet for at få skolen til at se skinnende ud til 1.skoledag. Vi har desværre oplevet at enkelte forældre er blevet væk uden at give besked. Vi håber, at dette skyldes en forglemmelse, og disse forældre vil derfor blive kontaktet og få muligheden for en anden opgave, ellers vil de blive opkrævet for den manglende deltagelse.

Rengøringsrummet vil blive gennemgået, og der skal sørges for, at der er de nødvendige ting til de ugentlige rengøringer og at tingene passer sammen.

Vi afholder snobrødaften mandag d. 26.august kl.16.00 - kl.18.00. Vi sørger for snobrødsdej. Ønsker man andet, skal man selv medbringe det. Der kan købes sodavand og øl på skolen.

Næste bestyrelsesmøde:

Torsdag d.26.09. kl.19.00